ຮອງນາຍົກລັດຖະມົນຕີຫວຽດນາມພົບປະເຈລະຈາກັບປະທານາທິດບໍດີສີລັງກາ ແລະ ຮອງນາຍົກລັດຖະມົນຕີກາຕາ
(ທ່ານຮອງນາຍົກລັດຖະມົນຕີ ຫວູດຶກດາມພົບປະເຈລະຈາກັບ
ທ່ານຮອງນາຍົກລັດຖະມົນຕີກາຕາ Ahmed Al Mamoud)
ວັນທີ 10/10, ຢູ່ນອກກອງປະຊຸມສຸດຍອດການເຈລະຕາຮ່ວມມືອາຊີ (ACD) ຄັ້ງທີ 2, ທ່ານຮອງນາຍົກລັດຖະມົນຕີຫວຽດນາມ ຫວູດຶກດາມ ໄດ້ມີການພົບປະເຈລະຈາກັບທ່ານປະທານາທິບໍດີສີລັງກາ Maithripala Sirisena ແລະ ທ່ານຮອງນາຍົກລັດຖະມົນຕີກາຕາ Ahmed Bin Abdullah bin Zaid Al Mamoud. ທີ່ການພົບປະກັບທ່ານປະທານາທິບໍດີສີລັງກາ Maithripala Sirisena, 2 ຝ່າຍໃຫ້ຂໍ້ສັງເກດວ່າ, ການພົວພັນຮ່ວມມືລະຫວ່າງ 2 ປະເທດຫວ່າງມໍ່ໆມານີ້ ບັນລຸໄດ້ບາດກ້າວພັດທະນາທີ່ສຳຄັນໃນທຸກຂົງເຂດຄືເສດຖະກິດ, ການປ້ອງກັນຊາດ, ຕຸລາການ, ກະສິກຳ… ໃນໄລຍະຈະມາເຖິງ, 2 ຝ່າຍຄວນຕັ້ງໜ້າຊຸກຍູ້ບັນດາການຢ້ຽມຢາມຂັ້ນສູງ ແລະ ຜັນຂະຫຍາຍບັນດາກົນໄກຮ່ວມມື 2 ຝ່າຍທີ່ມີຢູ່ແລ້ວຢ່າງມີປະສິດທິຜົນ. ທ່ານຮອງນາຍົກລັດຖະມົນຕີ ຫວູດຶກດາມ ສະເໜີໃຫ້ 2 ຝ່າຍສືບຕໍ່ສະໜັບສະໜູນເຊິ່ງກັນ ແລະ ກັນບົນເວທີປາໄສສາກົນ ແລະ ພາກພື້ນ, ຮ່ວມມືເພື່ອປົກປ້ອງຜົນປະໂຫຍດຂອງບັນດາປະເທດພວມພັດທະນາ, ຊຸກຍູ້ການຮ່ວມມື ໃຕ້ - ໃຕ້.
ແລະກໍໃນວັນດຽວກັນ, ທ່ານຮອງນາຍົກລັດຖະມົນຕີ ຫວູດຶກດາມ ໄດ້ມີການພົບປະກັບທ່ານຮອງນາຍົກລັດຖະມົນຕີກາຕາ Ahmed Bin Abdullah bin Zaid Al Mamoud. ທີ່ການພົບປະ, ທ່ານຮອງນາຍົກລັດຖະມົນຕີ ຫວູດຶກດາມ ປາດຖະໜາ ກາຕາ ຈະຮັບຮູ້ກົດຂໍ້ກຳນົດເສດຖະກິດການຕະຫຼາດຢ່າງຄົບຖ້ວນຂອງຫວຽດນາມ ໂດຍໄວ ຄືຂໍ້ຕົກລົງທີ່ກອງປະຊຸມຄັ້ງທີ 2, ຄະນະກຳມະການປະສົມຫວຽດນາມ - ກາຕາ.
(ແຫຼ່ງຄັດຈາກ VOV)